Kompvekiroosa

Kompvekiroosa ehk kommiroosa (prantsuse keeles rose bonbon, rose nanane) on väljamõeldud värvinimetus heledama roosa kuni säravroosa värvuse jaoks, kuid selle tooni pole allikates enamasti lähemalt kirjeldatud. Fuksiaroosast on ta heledam ja kibuvitsaõie heleroosast elavama värvitooniga.

Sama tähendusega, kompvekiroosa, on toon nimetusega rose dragée, mis on kibuvitsaõie värvi hele kahvatu roosa.

Mõlemad värvitoonid on karakterilt lapselik-naiselikud, seostuvad malbuse, magususe ja naiivsusega.

 Pildid 

 Ajaloost 
Nimetus "rose bonbon" esineb esimest korda 1894. aastal ja see kirjeldab trükise paberi värvustLa "Pâque socialiste". - Le Journal, 15 déc 1894. Ligikaudu samast perioodist leiab kirjeldusest ka nimetusi "couleur bonbon" 'kommivärvi' ja "bonbon fondant-roosa" või "-värvi" ilma lähema viiteta värvitoonile (bonbon fondant on suhkrumassist kompvek).

Meditsiiniajakirjas Lyon medical 1935. aastast mainitakse näidustuse kirjelduses värvust "couleur bonbon anglais à la framboise" (umbes 'inglise vaarikakommi värvi') Cordier et al. Les hémoptysies dans l'angiomatose hémorragique d'Osler. - Le Lyon médical,‎ 1935.

Kirjanikest vendade Edmond de Goncourti ja Jules de Goncourti loomingus on sõna "bonbon" värvusena "roosa" sünonüüm.

Värvinimetus esineb naistemoe kontekstis periooditi üsna sageli. Väljaspool moesõnavara oli "kommiroosa" pigem pejoratiivse varjundiga:
"la horde de tous les spectateurs aveugles […] avec délire devant une foule de toiles tristement monochrome, de grand plâtras académique et des nudités roses bonbon-fondant"René Barotte. "Huysmans critique d'art". - L'Homme Libre, Paris,‎ 23 septembre 1929
"[...] kõigi nende sõgedate pealtvaatajate hord [...] uhkeldas sellal jampsimisega kurvalt monokroomsete lõuendite, akadeemiliste hiigelvõõbangute ja kommiroosa alastuse ees"

 Eestis 
Värvinimetus on olemas Eesti 1930. aastate moesõnavarasMoe lühiuudiseid. - Uus Eesti, 2. oktoober 1938, kus seda nimetatakse ülemeelikuks ja kriiskavaksJälgime moe "esietendust" - Uus Eesti, 28. august 1938, kompvekiroosana kirjeldatakse näiteks üht kostüümi Maggy Rouffi kollektsioonist 1938. aastast:
"Väga lõbus, kuid mitte Tallinna jaoks, on üks kompveki roosa kostüüm musta astrahangarnituuriga; ansamblit täiendab hiigelsuur must muhv."Mood sallib jälle puusi. - Uus Eesti, nr. 263, 25 september 1938

Värvinimetust kasutatakse ka tänapäeval, nimetatakse väikeste tüdrukutega seostuva värvina, aga ka igapäeva- ja kõrgmoe kontekstisA. Metsis. Ma pole nii vana, et ei võiks kanda ... ... ROOSAT. - Delfi Lood, 28.05.2019.

Kompvekiroosa koos sinise, rohelise ja valgega olid domineerivateks värvideks erkpunase põhjaga Lihula lilltikanditel ja tekkidel, see kombinatsioon levis üle Läänemaa ja ulatus ka Pärnumaale.Maarja Jõevee. Tööjuhendid Lihula lilltikandis käsitööesemete teostamiseks II ja III kooliastmes. Magistritöö. TÜ Viljandi Kultuuriakadeemia, 2019

 Variatsioonid 
Prantsuskeelne värvinimetuste portaal pourpre.com annab kompvekiroosa (rose bonbon) vasteks rea vähe varieeruvaid erkroosasid toone  ; rose nanane on üks neist variantidest Rose nanane. - pourpre.com.

Värvitoon rose dragée tähistab pourpre.com järgi väga kahvatute roosade toonide värvivahemikku  .

Pantone värvitoon 14-1911 Candy Pink on elava tooniga roosa, sarnane roosiroosaga, beebiroosast ja põrsaroosast tumedam .

ISCC-NBS-i värvisõnaraamatu "Color: Universal Language and Dictionary of Names" järgi on kommiroosa (candy pink) sügavroosa , murtud kollakasroosa  või sügav kollakasroosa K. L. Kelly, D. B. Judd. Color: Universal Language and Dictionary of Names. 1976. lk 99.

RAL Design värvivaliku toon 340 80 20 Bonbonrosa on pastelne külm heleroosa , toon 350 40 35 Bonbonrot on lillakas tume vaarikpunane  .

Veebivärv Cotton Candy on särav heleroosa https://www.colorhexa.com/ffbcd9, Coral Candy on soojatooniline roosa https://www.htmlcsscolor.com/hex/F5D0C9.

DMC tikkimisniitide valikus on nr 603 rose bonbon särav sügavroosa , toon rose dragée soojatooniline murtud roosa Nuancier DMC numéros et noms.

 Viited 

Kategooria:Roosad värvitoonid
Kategooria:Punased värvitoonid